钦定古今图书集成/明伦汇编/闺媛典/第331卷 > 朱瑞凤母马氏
## 钦定古今图书集成/明伦汇编/闺媛典/第331卷 > 朱瑞凤母马氏

按《连山县志》：马氏，邑诸生朱瑞凤母，连州进士马象
干族女。少聪敏，嗜诗书，家贫，纺绩糊口，犹然课子读
书。有劝其子废学别为生计，氏坚不允，曰：“书中自有
乐地。且天不负人，虽贫安可移易。”于是子益加勉，试
辄冠军。又尝诫子曰：“读圣贤书，当行圣贤之事，非徒
求取功名已也。”其识见皆类此。